Preferencat e shqiptaro-amerikanëve në zgjedhjet presidenciale
Ish anëtari i Dhomës së Përfaqësuesve Xhozef Dioguardi: Mekein, zgjedhja më e mirë për çështjen shqiptare
Nga shtëpia e tij në Osining, shpaloset pamja madhështore e lumit të gjerë Hudson. Ish kongresmenin energjik të Nju Jorkut, Joseph DioGuardi e gjen vazhdimisht duke folur në telefon. Bashkëbiseduesit janë më së shumti personalitete të rangjeve të ndryshme, nga politikanët lokalë e deri te anëtarë të Kongresit amerikan. Brenda në shtëpi, një mjedis i veçantë i kushtohet aktivitetit të tij politik. Ish kongresmeni ka kujtime me të gjithë presidentët amerikanë të 2-3 dekadave të fundit, nga Ronald Regani e deri te Xhorxh ë. Bushi. Sonte, zoti DioGuardi shkon për të ndihmuar një mikun e tij republikan, Greg Ball, i cili përpiqet të zgjidhet anëtar i Asamblesë së shtetit Nju Jorkut. Si njëri prej sponsorizuesve të këtij aktiviteti, zoti DioGuardi ka ftuar aty edhe një grup të rinjsh, studentë shqiptarë që banojnë në zonën veriore të shtetit Nju Jork. Në aktivitet marrin pjesë rreth 200 të ftuar. Republikanët në Amerikë ndodhen këtë vit zgjedhjesh para një sfide të madhe. Përmes aktiviteteve si ky, ata do të përpiqen të bindin elektoratin se kandidati republikan Xhon Mekein është njeriu i duhur për në Shtëpinë e Bardhë. . Zoti DioGuardi thotë se nëse President zgjidhet senatori Barak Obama, ai do t'i kuptojë dhe mbështesë çështjet e shqiptarëve. . Zoti DioGuardi ka mobilizuar edhe biznesmenë shqiptarë që të kontribuojnë me para për këtë aktivitet të republikanëve. Zoti DioGuardi është ftuar të flasë edhe në një aktivitet tjetër. Në distriktin Rokland, republikanët e zonës votojnë për drejtuesit e tyre të rinj. Ish kongresmeni shpjegon se përse sipas tij, do të ishte mirë për Amerikën nëse senatori Mccain zgjidhet president. Jemi në një vit të rëndësishëm zgjedhjesh dhe atmosfera e tyre ndihet kudo. //rd//